《和王一樵九日书怀诗韵四首 其三》
清代·刘天谊

自识蹇驴惭骥多，未登中阪已蹉跎。七番秋赋名皆下，廿载冬烘字尚讹。

蕉下常疑分鹿梦，草间空唱饭牛歌。荣枯有命从天定，避殷山头竟谓何。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。